title: 2009/998/ЕС: Решение на Европейската централна банка от 14 декември 2009 година за изменение на Решение ЕЦБ/2001/16 относно разпределянето на паричния доход на националните централни банки на участващите държави-членки от финансовата 2002 година (ЕЦБ/2009/27)

text:
               22.12.2009

               BG

               Официален вестник на Европейския съюз

               L 339/55

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 14 декември 2009 година
   за изменение на Решение ЕЦБ/2001/16 относно разпределянето на паричния доход на националните централни банки на участващите държави-членки от финансовата 2002 година
   (ЕЦБ/2009/27)
   (2009/998/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 32 от него,
   като има предвид, че:

               (1)

               Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (1) предвижда създаването на програма за закупуване на обезпечени облигации за целите на паричната политика.

               (2)

               Насоки ЕЦБ/2009/10 от 7 май 2009 г. за изменение на Насоки ЕЦБ/2000/7 относно инструментите и процедурите на паричната политика на Евросистемата (2) позволяват достъп до операциите на открития пазар и до ликвидните улеснения с постоянен достъп на Евросистемата на кредитни институции, които, с оглед на особения си институционален характер по общностното право, подлежат на проверка със сравним стандарт с надзора от страна на компетентните национални органи.

               (3)

               Опитът показва, че е необходимо да се регулират неуредените вземания, възникнали от неизпълнения от страна на контрагенти на Евросистемата във връзка с кредитни операции на Евросистемата и свързаните с това финансови активи.

               (4)

               Решение ЕЦБ/2001/16 от 6 декември 2001 г. относно разпределянето на паричния доход на националните централни банки на участващите държави-членки от финансовата 2002 година (3) следва да бъде изменено, за да се отразят развитията в изчисляването и разпределянето на паричния доход,

         РЕШИ:
   Член 1
   Решение ЕЦБ/2001/16 се изменя, както следва:

               1.

               Член 1, параграф ж) се заменя със следния текст:
               „ж)   „кредитна институция“ е: а) подлежаща на надзор от компетентен орган кредитна институция по смисъла на членове 2 и 4, параграф 1, буква а) от Директива 2006/48/ЕО на Европейския парламент и на Съвета от 14 юни 2006 г. относно предприемането и осъществяването на дейност от кредитните институции (4), както е въведена в националното право; или б) друга кредитна институция по смисъла на член 123, параграф 2 от Договора за функционирането на Европейския съюз, която подлежи на проверка със сравним стандарт с надзора от страна на компетентен орган.

               2.

               Член 3, параграф 2 се заменя със следния текст:
               „2.   От 2003 г. сумата на паричния доход на всяка НЦБ се определя чрез измерване на действителния доход, който е получен от специално предназначени активи, записани в нейните счетоводни книги. По изключение се счита, че златото не носи доход, а по отношение на ценните книжа, държани за целите на паричната политика, се счита, че носят доход по референтния лихвен процент.“

               3.

               Приложения I и II към Решение ЕЦБ/2001/16 се изменят в съответствие с приложението към настоящето решение.

         Член 2
   Заключителна разпоредба
   Настоящото решение влиза в сила на 31 декември 2009 г.

      Съставено във Франкфурт на Майн на 14 декември 2009 година.

            Председател на ЕЦБ

         Jean-Claude TRICHET

      (1)  ОВ L 175, 4.7.2009 г., стр. 18.

      (2)  ОВ L 123, 19.5.2009 г., стр. 99.

      (3)  ОВ L 337, 20.12.2001 г., стр. 55.

      (4)  ОВ L 177, 30.6.2006 г., стр. 1.“

      ПРИЛОЖЕНИЕ

                  1.

                  Приложение I към Решение ЕЦБ/2001/16 се заменя със следното:

                     „ПРИЛОЖЕНИЕ I

                        СЪСТАВ НА БАЗИСНИТЕ ПАСИВИ

                                 А.

                                 Базисните пасиви включват само следните позиции:

                                             1.

                                             Банкноти в обращение
                                             За целите на настоящото приложение, в годината на преминаване към парична наличност за всяка нова за Евросистемата НЦБ „банкноти в обращение“:

                                                         а)

                                                         включват банкноти, емитирани от НЦБ и деноминирани в нейната национална валутна единица; и

                                                         б)

                                                         намалени със стойността на нелихвоносните заеми, свързани с първоначално заредените евробанкноти, които все още не са били дебитирани (част от позиция 6 на активите от хармонизирания счетоводен баланс).

                                                   След годината на преминаване към парична наличност за съответната НЦБ, „банкноти в обращение“ са банкноти, деноминирани в евро, без да се включват други банкноти.
                                             Ако датата на преминаване към парична наличност е ден, в който TARGET2 не работи, задължението на новата за Евросистемата НЦБ, което възниква от евробанкнотите, които са първоначално заредени съгласно Насоки ЕЦБ/2006/9 от 14 юли 2006 г. относно някои приготовления за преминаването към парична наличност в евро и за първоначалното зареждане и подзареждането с евробанкноти и монети извън Еврозоната (1), и са пуснати в обращение преди датата на преминаване към парична наличност, представлява част от базисните пасиви (като част от кореспондентските сметки по позиция 10.4 от пасивите на хармонизирания счетоводен баланс), докато задължението стане част от вътрешните за Евросистемата задължения, възникващи от транзакции в TARGET2.

                                             2.

                                             Задължения към кредитни институции от Еврозоната, свързани с операции на паричната политика деноминирани в евро, включващи:

                                                         а)

                                                         средства по разплащателни сметки, включително задължителни минимални резерви съгласно член 19.1 от Устава (позиция 2.1 от пасивите от хармонизирания счетоводен баланс);

                                                         б)

                                                         депозирани суми по депозитното улеснение на Евросистемата (позиция 2.2 от пасивите на хармонизирания счетоводен баланс);

                                                         в)

                                                         срочни депозити (позиция 2.3 от пасивите на хармонизирания счетоводен баланс);

                                                         г)

                                                         задължения, произтичащи от обратни операции за фино регулиране (позиция 2.4. от пасивите на хармонизирания счетоводен баланс);

                                                         д)

                                                         депозити, свързани с искания за допълнителни средства („margin calls“) (позиция 2.5 от пасивите на хармонизирания счетоводен баланс).

                                             3.

                                             Задължения по депозити към изпаднали в неизпълнение контрагенти на Евросистемата, прекласифицирани от позиция 2.1 от пасивите на хармонизирания счетоводен баланс.

                                             4.

                                             Вътрешни за Евросистемата задължения на НЦБ, възникващи от издаване в полза на ЕЦБ на записи на заповед, които обезпечават издаването на дългови сертификати на ЕЦБ по глава 3.3 от приложение I към Насоки ЕЦБ/2000/7 (позиция 10.2 от пасивите на хармонизирания счетоводен баланс).

                                             5.

                                             Вътрешни за Евросистемата нетни задължения от евробанкноти в обращение, включително такива, които са резултат от прилагането на член 4 от настоящото решение (позиция 10.3 от пасивите на хармонизирания счетоводен баланс).

                                             6.

                                             Вътрешни за Евросистемата нетни задължения от транзакции в TARGET2 олихвени по референтен лихвен процент (част от позиция 10.4 от пасивите на хармонизирания счетоводен баланс).

                                 Б.

                                 Сумата на базисните пасиви на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2006/16 от 10 ноември 2006 г. относно правната рамка за счетоводна и финансова отчетност в Европейската система на централните банки (2).

                  2.

                  Приложение II към Решение ЕЦБ/2001/16 се заменя със следното:

                     „ПРИЛОЖЕНИЕ II

                        СПЕЦИАЛНО ПРЕДНАЗНАЧЕНИ АКТИВИ

                                 А.

                                 Специално предназначените активи включват следните позиции:

                                             1.

                                             Отпуснати заеми на кредитни институции, свързани с операции на паричната политика деноминирани в евро (позиция 5 от активите на хармонизирания счетоводен баланс).

                                             2.

                                             Ценни книжа, държани за целите на паричната политика (позиция 7.1 от активите на хармонизирания счетоводен баланс).

                                             3.

                                             Вътрешни за Евросистемата вземания, равностойни на прехвърлените на ЕЦБ съгласно член 30 от Устава чуждестранни резервни активи, различни от злато (част от позиция 9.2 от активите на хармонизирания счетоводен баланс).

                                             4.

                                             Вътрешни за Евросистемата нетни вземания от евробанкноти в обращение, включително такива възникващи от прилагането на член 4 от настоящото решение (позиция 9.4 от активите на хармонизирания счетоводен баланс).

                                             5.

                                             Вътрешни за Евросистемата нетни вземания вследствие на транзакции в TARGET2, олихвени с референтен лихвен процент (част от позиция 9.5 от активите на хармонизирания счетоводен баланс).

                                             6.

                                             Злато, включително вземания по отношение на злато, прехвърлено на ЕЦБ, в размер, позволяващ на всяка НЦБ да предназначи част от своето злато, което съответства на прилагането на нейния дял в алгоритъма за записания капитал спрямо общата стойност на златото, предназначено от всички НЦБ (позиция 1 и част от позиция 9.2 от активите на хармонизирания счетоводен баланс).
                                             За целите на настоящото решение и поне докато се изчисли паричният доход за финансовата 2007 г., златото се оценява на база цена в евро на тройунция чисто злато към 31 декември 2002 г.

                                             7.

                                             Вземания от евробанкнотите, които са първоначално заредени съгласно Насоки ЕЦБ/2006/9 и са пуснати в обращение преди датата на преминаване към парична наличност (част от позиция 4.1 от активите на хармонизирания счетоводен баланс, а след това, част от кореспондентските сметки от позиция 9.5 от активите на хармонизирания счетоводен баланс), но само докато такива вземания станат част от вътрешните за Евросистемата вземания, възникващи от транзакции в TARGET2.

                                             8.

                                             Неуредени вземания, възникващи от неизпълнение от страна на контрагенти на Евросистемата по кредитни операции на Евросистемата, и/или финансови активи или вземания (спрямо трети лица), придобити във връзка с изпълнение върху обезпечение, дадено от контрагент на Евросистемата при неизпълнение по кредитни операции на Евросистемата, прекласифицирани от позиция 5 от активите на хармонизирания счетоводен баланс (част от позиция 11.6 от активите на хармонизирания счетоводен баланс).

                                 Б.

                                 Стойността на специално предназначените активи на всяка НЦБ се изчислява в съответствие с хармонизираните счетоводни принципи и правила, установени в Насоки ЕЦБ/2006/16.“

         (1)  ОВ L 207, 28.7.2006 г., стр. 39.

         (2)  ОВ L 348, 11.12.2006 г., стр. 1.“


title: Решение на Съвета от 23 януари 2017 година за назначаване на членовете и заместник-членовете от България, Италия, Литва, Люксембург, Малта, Австрия и Словакия на управителния съвет на Европейската фондация за подобряване на условията на живот и труд

text:
               27.1.2017

               BG

               Официален вестник на Европейския съюз

               C 27/8

         РЕШЕНИЕ НА СЪВЕТА
   от 23 януари 2017 година
   за назначаване на членовете и заместник-членовете от България, Италия, Литва, Люксембург, Малта, Австрия и Словакия на управителния съвет на Европейската фондация за подобряване на условията на живот и труд
   (2017/C 27/06)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (1), и по-специално член 6 от него,
   като взе предвид списъците с предложения за назначаване, представени на Съвета от правителствата на държавите членки и от организациите на работниците и служителите и от организациите на работодателите,
   като има предвид, че:

               (1)

               С решението си от 28 ноември 2016 г. (2) Съветът назначи членовете и заместник-членовете на управителния съвет на Европейската фондация за подобряване на условията на живот и труд за периода от 1 декември 2016 г. до 30 ноември 2019 г.

               (2)

               Правителствата на Италия, Люксембург и Малта представиха допълнителни кандидатури за заемане на няколко длъжности.

               (3)

               Организацията на работниците ETUC и организацията на работодателите BUSINESSEUROPE представиха допълнителни кандидатури за заемане на няколко длъжности,

         ПРИЕ НАСТОЯЩОТО РЕШЕНИЕ:
   Член 1
   Назначават се следните членове и заместник-членове от България, Италия, Литва, Люксембург, Малта, Австрия и Словакия на управителния съвет на Европейската фондация за подобряване на условията на живот и труд за периода до 30 ноември 2019 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Италия

               г-жа Carmen FERRAIOLO

               Люксембург

               г-жа Nadine WELTER

               г-н Gary TUNSCH

               Малта

               г-жа Karen THEUMA

               г-н Mark GRECH

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Малта

               г-н Josef BUGEJA

               г-н Colin GALEA

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               България

               г-н Теодор ДЕЧЕВ

               Литва

               г-н Danukas ARLAUSKAS

               г-жа Rūta DIDIKĖ

               Люксембург

               г-жа Patricia HEMMEN

               г-жа Magalie LYSIAK

               Малта

               г-н Joe FARRUGIA

               г-жа Joan HABER

               Австрия

               г-жа Katharina LINDNER

               Словакия

               г-н Radovan MAXIN

               г-н Martin HOŠTÁK

         Член 2
   Съветът назначава членовете и заместник-членовете, които още не са определени, на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 23 януари 2017 година.

            За Съвета

            Председател

         R. GALDES

      (1)  ОВ L 139, 30.5.1975 г., стр. 1.

      (2)  Решение на Съвета от 28 ноември 2016 г. за назначаване на членовете и заместник-членовете на управителния съвет на Европейската фондация за подобряване на условията на живот и труд (ОВ C 447, 1.12.2016 г., стр. 2).


title: Решение 2006/560/ПВР на Съвета от 24 юли 2006 година за изменение на Решение 2003/170/ПВР за общото използване на служителите за връзка, които са изпратени в чужбина от органите по наказателно преследване на държавите-членки

text:
Важна правна забележка

|

32006D0560

Официален вестник n° L 219 , 10/08/2006 стр. 0031 - 0032 Официален вестник n° L 076 , 16/03/2007 стр. 0230 - 0231

		20060724Решение 2006/560/ПВР на Съветаот 24 юли 2006 годиназа изменение на Решение 2003/170/ПВР за общото използване на служителите за връзка, които са изпратени в чужбина от органите по наказателно преследване на държавите-членкиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейския съюз, и по-специално член 30, параграф 1, букви а), б) и в) и параграф 2, буква в) и член 34, параграф 2, буква в) от него,като взе предвид инициативата на Обединено кралство Великобритания и Северна Ирландия [1],като взе предвид становището на Европейския парламент [2],като има предвид, че:(1) След оценка на прилагането на Решение 2003/170/ПВР на Съвета от 27 февруари 2003 г. за общото използване на служителите за връзка, които са изпратени в чужбина от органите по наказателно преследване на държавите-членки [3] някои разпоредби на това решение следва да бъдат изменени, така че да вземат предвид установената практика, свързана с използването от държавите-членки на служителите за връзка на Европол, изпратени в чужбина, с цел да се канализира информацията в съответствие с Конвенцията за Европол [4].(2) Настоящото решение за изменение предвижда полезна възможност за изменение на разпоредбата, отнасяща се до срещите на служителите за връзка, като я съгласува с установената практика, съгласно която определена държава-членка, наричана често "водеща нация", отговаря за координиране на европейското сътрудничество в определена страна или регион, което включва инициативата за свикване на срещи на служители за връзка,РЕШИ:Член 1Решение 2003/170/ПВР се изменя, както следва:1. в член 1, параграф 1 се добавя следната алинея:"В настоящото решение "служител за връзка на Европол" означава служител на Европол, назначен в една или повече трети страни или в международни организации с цел да се засили сътрудничеството между органите в тези страни или организации и Европол за подпомагане на държавите-членки, по-специално служителите за връзка, назначени в чужбина от органите за наказателно преследване на държавите-членки, за борба със сериозните прояви на международната престъпност, и по-специално чрез обмена на информация.";2. в член 1, параграф 2 се добавя следната алинея:"Настоящото решение не засяга задачите на Европол и на служителите за връзка на Европол в рамките на Конвенцията за Европол, като се предвиждат мерки за прилагането му, както и сключването на споразумения за сътрудничество между Европол и съответната трета страна или международна организация.";3. член 3, параграф 2 се заменя със следния текст:"2. Генералният секретариат изготвя ежегодно резюме, което се изпраща на държавите-членки, на Комисията и на Европол, за назначенията на служителите за връзка, включително техните задължения и всички споразумения за сътрудничество между държавите-членки относно назначенията на служители за връзка. Това резюме включва и държавите-членки, на които със съгласието на други държави-членки чрез координиране в структурите на Съвета е възложена отговорността за координиране на Европейското сътрудничество в определена страна или регион, както е посочено в член 4, параграф 1. Включва се също и подробна информация за лицата за връзка на Европол, назначени в трети страни или международни организации.";4. в член 4, параграф 1 се добавя следното изречение:"Такива срещи могат да се провеждат след консултации с председателстващата държава-членка по инициатива на всяка друга държава-членка, и по-специално на държавите-членки, отговорни за координиране на европейското сътрудничество в определена страна или регион.";5. в член 8, параграф 2 се добавя следното изречение:"Държавите-членки гарантират също, че информацията, предоставяна съгласно член 2, параграф 2, се обменя с Европол в съответствие с Конвенцията за Европол.";6. към член 8 се добавят параграфи:"3. В съответствие с националното законодателство и Конвенцията за Европол държавите-членки могат да отправят искане до Европол за използване на служителите за връзка на Европол, назначени в трети страни или международни организации, за обмен на необходима информация съгласно споразуменията за сътрудничество, сключени между Европол и съответните трети страни или организации. Исканията се адресират до Европол чрез националните поделения на държавите-членки в съответствие с Конвенцията за Европол.4. Европол гарантира, че неговите служители за връзка, назначени в трети страни и международни организации, му предоставят информация, свързана със сериозни заплахи от криминални престъпления за държавите-членки, за тези криминални престъпления, за които Европол е компетентен съгласно Конвенцията за Европол. Тази информация се предава на компетентните органи на съответните държави-членки посредством националните поделения съгласно Конвенцията за Европол."Член 2Настоящото решение се прилага по отношение на Гибралтар.Член 3Настоящото решение поражда действие на петнадесетия ден след публикуването му в Официален вестник на Европейския съюз.Съставено в Брюксел на 24 юли 2006 година.За СъветаПредседателK. Rajamäki[1] ОВ С 188, 2.8.2005 г., стр. 19.[2] Становище от 17 март 2006 г. (все още непубликувано в Официален вестник).[3] ОВ L 67, 12.3.2003 г., стр. 27.[4] ОВ С 316, 27.11.1995 г., стр. 2.--------------------------------------------------


title: Решение на Съвета от 25 май 2009 година за назначаване на членове и на един заместник-член от Малта на Консултативния комитет по социална сигурност на работници мигранти

text:
               3.6.2009

               BG

               Официален вестник на Европейския съюз

               C 123/8

      РЕШЕНИЕ НА СЪВЕТА

   от 25 май 2009 година
   за назначаване на членове и на един заместник-член от Малта на Консултативния комитет по социална сигурност на работници мигранти
   2009/C 123/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 1408/71 на Съвета от 14 юни 1971 г. за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността (1), и по-специално член 82 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               с решение от 30 март 2009 г. (2) Съветът назначи членовете и заместник-членовете на Консултативния комитет по социална сигурност на работници мигранти за периода от 30 март 2009 г. до 29 март 2010 г., с изключение на някои членове, включително членовете и заместник-членовете от Малта;

               (2)

               правителството на Малта представи кандидатури за определен брой членски места, които следва да бъдат заети,

         РЕШИ:
   Член единствен
   Следните лица се назначават за членове и за заместник-член на Консултативния комитет по социална сигурност на работници мигранти за периода до 29 март 2011 г.:

      ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Малта

               г-н Malcolm SCICLUNA
               г-н Mark MUSU’

               г-н Frank MICALLEF

      ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Малта

               г-н Tonio FARRUGIA
               г-н Victor PISANI

      Съставено в Брюксел на 25 май 2009 година.

            За Съвета

            Председател

         J. ŠEBESTA

      (1)  ОВ L 149, 5.7.1971 г., стр. 2.

      (2)  ОВ C 83, 7.4.2009 г., стр. 19.


title: Решение на Комисията от 19 август 2013 година за признаване на „Consorzio Servizi Legno-Sughero“ , Италия, C.F97331520151, P.IVA04882880962, за организация за мониторинг съгласно Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал

text:
               8.4.2014

               BG

               Официален вестник на Европейския съюз

               C 103/5

         РЕШЕНИЕ НА КОМИСИЯТА
   от 19 август 2013 година
   за признаване на „Consorzio Servizi Legno-Sughero“, Италия, C.F97331520151, P.IVA04882880962, за организация за мониторинг съгласно Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал
   (2014/C 103/04)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 995/2010 на Европейския парламент и на Съвета от 20 октомври 2010 г. за определяне на задълженията на операторите, които пускат на пазара дървен материал и изделия от дървен материал (1), и по-специално член 8, параграф 3 от него,
   като има предвид, че:

               (1)

               На 5 декември 2012 г. Европейската комисия получи заявление за признаване на „Consorzio Servizi Legno-Sughero“, Италия, C.F. 97331520151, P.IVA 04882880962, в което се посочва, че възнамерява да функционира като организация за мониторинг в Италия.

               (2)

               Европейската комисия потвърди получаването на заявлението на 5 декември 2012 г.

               (3)

               В съответствие с член 2, параграф 5 от Делегиран регламент (ЕС) 363/2012 на Комисията от 23 февруари 2012 г. относно процедурните правила за признаването и оттеглянето на признаване на мониторингови организации, както е предвидено в Регламент (ЕС) № 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (2) на 25 януари 2013 г. Европейската комисия изпрати заявлението за обсъждане в съответната държава членка; не бяха получени коментари.

               (4)

               На 14 март 2013 г. в Брюксел се проведе заседание на ръководна група към Комисията, създадена специално за оценка на заявленията на организациите за мониторинг, на което заявителят представи кандидатурата си лично.

               (5)

               В съответствие с член 3 от Регламент (ЕС) № 363/2012 с електронно писмо от 5 април 2013 г. от заявителя беше поискано да предостави допълнителна информация.

               (6)

               Заявителят предостави исканата допълнителна информация на 3 май 2013 г. и подаде преработеното си заявление.

               (7)

               Въз основа на всички документи, представени от заявителя, на 20 юни 2013 г. ръководната група направи заключението, че заявлението отговаря на изискванията, посочени в член 8, параграф 2 от Регламент (ЕС) № 995/2010, и заявителят може да бъде признат от Комисията като мониторингова организация.

               (8)

               Въз основа на всички подадени документи Европейската комисия направи оценка на това дали заявителят отговаря на изискванията, посочени в член 8, параграф 2 от Регламент (ЕС) № 995/2010, и смята, че „Consorzio Servizi Legno-Sughero“, Италия, C.F. 97331520151, P.IVA 04882880962, отговаря на изискванията на член 8, параграф 2 от Регламент (ЕС) № 995/2010,

         РЕШИ:
   Член 1
   „Consorzio Servizi Legno-Sughero“, Италия, C.F. 97331520151, P.IVA 04882880962, се признава за мониторингова организация в съответствие с член 8, параграф 3 от Регламент (ЕС) № 995/2010.
   Член 2
   Генералният директор на генерална дирекция „Околна среда“ е натоварен със задачата да гарантира, че заявителят и компетентните органи на всички държави членки са уведомени за настоящото решение и че това решение е незабавно публикувано на уебсайта на Комисията.

      Съставено в Брюксел на 19 август 2013 година.

            За Комисията

         Janez POTOČNIK

            Член на Комисията

      (1)  ОВ L 295, 12.11.2010 г., стр. 23.

      (2)  ОВ L 115, 27.4.2012 г., стр. 12.


title: 2011/715/ЕС: Решение на Съвета от 27 октомври 2011 година относно започването на автоматизиран обмен на данни по отношение на ДНК данни в Латвия

text:
               1.11.2011

               BG

               Официален вестник на Европейския съюз

               L 285/24

         РЕШЕНИЕ НА СЪВЕТА
   от 27 октомври 2011 година
   относно започването на автоматизиран обмен на данни по отношение на ДНК данни в Латвия
   (2011/715/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2008/615/ПВР на Съвета от 23 юни 2008 г. за засилване на трансграничното сътрудничество, по-специално в борбата срещу тероризма и трансграничната престъпност (1), и по-специално член 2, параграф 3 и член 25 от него,
   като взе предвид Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР (2), и по-специално член 20 от него и глава 4 от приложението към него,
   като има предвид, че:

               (1)

               Съгласно Протокола относно преходните разпоредби, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия, правните последици от актовете на институциите, органите, службите и агенциите на Съюза, приети преди влизането в сила на Договора от Лисабон, се запазват дотогава, докато тези актове не бъдат отменени, обявени за нищожни или изменени в изпълнение на Договорите.

               (2)

               От това следва, че член 25 от Решение 2008/615/ПВР е приложим и че Съветът трябва да реши с единодушие дали държавите-членки са въвели разпоредбите на глава 6 от посоченото решение.

               (3)

               Член 20 от Решение 2008/616/ПВР предвижда, че решенията, посочени в член 25, параграф 2 от Решение 2008/615/ПВР, се вземат въз основа на доклад за оценка, който се изготвя на основата на въпросник. По отношение на автоматизирания обмен на данни в съответствие с глава 2 от Решение 2008/615/ПВР, докладът за оценка се основава на посещение за оценка и на пилотно изпитване.

               (4)

               Латвия е информирала генералния секретариат на Съвета за националните файлове с ДНК анализи, към които се прилагат членове 2—6 от Решение 2008/615/ПВР, както и за условията за автоматизирано търсене, посочени в член 3, параграф 1 от същото решение, в съответствие с член 36, параграф 2 от него.

               (5)

               Съгласно глава 4, точка 1.1 от приложението към Решение 2008/616/ПВР въпросникът, съставен от съответната работна група на Съвета, се отнася за всички случаи на автоматизиран обмен на данни и трябва да бъде попълнен от държавата-членка веднага щом тя счете, че е изпълнила необходимите условия за обмен на данни за съответната категория данни.

               (6)

               Латвия е попълнила въпросника относно защитата на данни, както и въпросника относно обмена на ДНК данни.

               (7)

               Латвия е осъществила успешно пилотно изпитване с Германия.

               (8)

               Проведено е посещение за оценка в Латвия, като екипът за оценка от Германия е изготвил доклад за посещението и го е предал на съответната работна група на Съвета.

               (9)

               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване на обмена на ДНК данни,

         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене и сравняване на ДНК данни Латвия е въвела изцяло общите разпоредби за защита на данните, съдържащи се в глава 6 от Решение 2008/615/ПВР, и има право да получава и предоставя лични данни съгласно членове 3 и 4 от посоченото решение, считано от датата на влизане в сила на настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 27 октомври 2011 година.

            За Съвета

            Председател

         J. MILLER

      (1)  ОВ L 210, 6.8.2008 г., стр. 1.

      (2)  ОВ L 210, 6.8.2008 г., стр. 12.


title: 2013/118/ЕС: Решение на Съвета от 5 март 2013 година за назначаване на заместник-член от Финландия в Комитета на регионите

text:
               7.3.2013

               BG

               Официален вестник на Европейския съюз

               L 64/7

         РЕШЕНИЕ НА СЪВЕТА
   от 5 март 2013 година
   за назначаване на заместник-член от Финландия в Комитета на регионите
   (2013/118/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Финландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС (1) и Решение 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-жа Katja SORRI се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-жа Katri KULMUNI, Tornion kaupunginvaltuuston jäsen.

         Член 2
   Настоящото решение влиза в сила в деня на приемането му.

      Съставено в Брюксел на 5 март 2013 година.

            За Съвета

            Председател

         M. NOONAN

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 15 юли 2013 година за приемане на позицията на Съвета по проекта за коригиращ бюджет № 5 на Европейския съюз за финансовата 2013 година

text:
               18.7.2013

               BG

               Официален вестник на Европейския съюз

               C 204/14

         РЕШЕНИЕ НА СЪВЕТА
   от 15 юли 2013 година
   за приемане на позицията на Съвета по проекта за коригиращ бюджет № 5 на Европейския съюз за финансовата 2013 година
   2013/C 204/08
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взеха предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2013 година беше окончателно приет на 12 декември 2012 г. (2),

               —

               на 2 май 2013 г. Комисията представи предложение, съдържащо проект за коригиращ бюджет № 5 към общия бюджет за финансовата 2013 г.,

         РЕШИ:
   Член единствен
   Позицията на Съвета по проекта за коригиращ бюджет № 5 на Европейския съюз за финансовата 2013 година беше приета на 15 юли 2013 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 15 юли 2013 година.

            За Съвета

            Председател

         V. JUKNA

      (1)  ОВ L 298, 26.10.2012 г., стр. 1.

      (2)  ОВ L 66, 8.3.2013 г., стр. 1, с поправка в ОВ L 134, 18.5.2013 г., стр. 21.


title: Решение (EС, Евратом) 2016/1706 на Съвета взето по взаимно съгласие с председателя на Комисията, от 19 септември 2016 година за назначаване на член на Европейската комисия

text:
               23.9.2016

               BG

               Официален вестник на Европейския съюз

               L 257/12

         РЕШЕНИЕ (EС, Евратом) 2016/1706 НА СЪВЕТА
   взето по взаимно съгласие с председателя на Комисията,
   от 19 септември 2016 година
   за назначаване на член на Европейската комисия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 246, втора алинея от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид становището на Европейския парламент (1),
   като има предвид, че:

               (1)

               На 23 октомври 2014 г. Европейският съвет прие Решение 2014/749/ЕС (2) за назначаване на Европейската комисия за периода до 31 октомври 2019 г.

               (2)

               В писмо от 25 юни 2016 г. председателят на Европейската комисия г-н Jean-Claude JUNCKER уведоми Съвета за оставката на г-н Jonathan HILL като член на Европейската комисия, считано от полунощ на 15 юли 2016 г.

               (3)

               В съответствие с член 246, втора алинея от Договора за функционирането на Европейския съюз мястото на член, който е подал оставка, се заема за остатъка от мандата му от нов член със същото гражданство.

               (4)

               Поради това следва да се назначи нов член на Комисията,

         ПРИЕ НАСТОЯЩОТО РЕШЕНИЕ:
   Член 1
   По взаимно съгласие с председателя на Комисията г-н Jean-Claude JUNCKER, Съветът назначава г-н Julian KING за член на Комисията за остатъка от мандата, който изтича на 31 октомври 2019 г.
   Член 2
   Настоящото решение влиза в сила в деня на приемането му.

      Съставено в Брюксел на 19 септември 2016 година.

            За Съвета

            Председател

         M. LAJČÁK

      (1)  Становище от 15 септември 2016 г. (все още непубликувано в Официален вестник).

      (2)  ОВ L 311, 31.10.2014 г., стр. 36.


title: Решение 2014/438/ОВППС на Съвета от 8 юли 2014 за изменение и удължаване на мандата на специалния представител на Европейския съюз за Южен Кавказ и за кризата в Грузия

text:
               9.7.2014

               BG

               Официален вестник на Европейския съюз

               L 200/11

         РЕШЕНИЕ 2014/438/ОВППС НА СЪВЕТА
   от 8 юли 2014
   за изменение и удължаване на мандата на специалния представител на Европейския съюз за Южен Кавказ и за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 август 2011 г. Съветът прие Решение 2011/518/ОВППС (1) за назначаване на г-н Philippe LEFORT за специален представител на Европейския съюз (СПЕС) за Южен Кавказ и за кризата в Грузия.

               (2)

               На 2 юли 2013 г. Съветът прие Решение 2013/353/ОВППС (2) за удължаване на мандата на СПЕС до 30 юни 2014 г.

               (3)

               На 20 януари 2014 г. Съветът прие Решение 2014/22/ОВППС (3), в което предвиди за СПЕС референтна сума от 1 040 000 EUR за периода от 1 януари 2014 г. до 30 юни 2014 г.

               (4)

               След оставката на г-н Philippe LEFORT от 31 януари 2014 г. г-н Herbert SALBER следва да бъде назначен за нов СПЕС за Южен Кавказ и за кризата в Грузия за периода до 28 февруари 2015 г.

               (5)

               СПЕС ще изпълнява мандата в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2013/353/ОВППС се изменя, както следва:

               1)

               В член 1 се добавя следната алинея:
               „Г-н Herbert SALBER се назначава за СПЕС за Южен Кавказ и за кризата в Грузия за периода до 28 февруари 2015 г. Съветът може да вземе решение мандатът на СПЕС да бъде прекратен по-рано въз основа на оценка на Комитета за политика и сигурност и по предложение на ВП.“

               2)

               В член 5 параграф 1 се заменя със следното:
               „1.   Референтната сума, предназначена за покриване на разходите, свързани с мандата на СПЕС за периода от 1 юли 2013 г. до 31 декември 2013 г., е 1 050 000 EUR.
               Референтната сума, предназначена за покриване на разходите, свързани с мандата на СПЕС за периода от 1 януари 2014 г. до 30 юни 2014 г., е 1 050 000 EUR.
               Референтната сума, предназначена за покриване на разходите, свързани с мандата на СПЕС за периода от 1 юли 2014 г. до 28 февруари 2015 г. е 1 380 000 EUR“.

               3)

               В член 14 параграф 1 се заменя със следното:
               „1.   Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на Съвета, ВП и Комисията подробен доклад за изпълнението на мандата до края на месец ноември 2014 г.“

         Член 2
   Влизане в сила
   Настоящото решение влиза в сила в деня на приемането му.
   Прилага се от 1 юли 2014 г.

      Съставено в Брюксел на 8 юли 2014 година.

            За Съвета

            Председател

         P. C. PADOAN

      (1)  Решение 2011/518/ОВППС на Съвета от 25 август 2011 г. за назначаване на специален представител на Европейския съюз за Южен Кавказ и за кризата в Грузия (ОВ L 221, 27.8.2011 г., стр. 5).

      (2)  Решение 2013/353/ОВППС на Съвета от 2 юли 2013 г. за изменение и удължаване на мандата на специалния представител на Европейския съюз за Южен Кавказ и за кризата в Грузия (ОВ L 185, 4.7.2013 г., стр. 9).

      (3)  Решение 2014/22/ОВППС на Съвета от 20 януари 2014 г. за изменение на Решение 2013/353/ОВППС за изменение и удължаване на мандата на специалния представител на Европейския съюз за Южен Кавказ и за кризата в Грузия (ОВ L 16, 21.1.2014 г., стр. 30).


title: Решение (ЕС) 2017/206 на Комисията от 6 февруари 2017 година за прекратяване на преглед с оглед изтичане на срока на действие на антидъмпинговите мерки, приложими към вноса на някои видове полиетилен терефталат с произход от Китайската народна република

text:
               7.2.2017

               BG

               Официален вестник на Европейския съюз

               L 32/53

         РЕШЕНИЕ (ЕС) 2017/206 НА КОМИСИЯТА
   от 6 февруари 2017 година
   за прекратяване на преглед с оглед изтичане на срока на действие на антидъмпинговите мерки, приложими към вноса на някои видове полиетилен терефталат с произход от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 9 от него,
   като има предвид, че:
   A.   ПРОЦЕДУРА

               (1)

               На 29 юни 2015 г. Европейската комисия получи искане за преглед съгласно член 11, параграф 2 от основния регламент на антидъмпинговите мерки, приложими към вноса на някои видове полиетилен терефталат („PET“) с произход от Китайската народна република („КНР“).

               (2)

               Искането беше подадено от Комитета на производителите на полиетилен терефталат (PET) в Европа (CPME) („заявителя“) от името на производители, които представляват повече от 25 % от общото производство на PET в Съюза.

               (3)

               Действащите понастоящем мерки са окончателно антидъмпингово мито, наложено с Регламент за изпълнение (ЕС) № 1030/2010 на Съвета (2). Основание за искането е вероятността изтичането на срока на действие на тези мерки да доведе до повторно възникване на дъмпинг и на вреда за промишлеността на Съюза.

               (4)

               На 13 ноември 2015 г. Комисията обяви с известие, публикувано в Официален вестник на Европейския съюз
                   (3), започването на преглед с оглед изтичане на срока на действие на антидъмпинговите мерки, приложими към вноса на РЕТ с произход от Китайската народна република.

               (5)

               Комисията официално уведоми за започването на процедурата за преглед износителите/производителите от КНР, вносителите, ползвателите и сдруженията, за които е известно, че са засегнати, съответните органи на КНР и всички известни производители от Съюза. На заинтересованите страни беше предоставена възможност да представят писмено становищата си и да поискат да бъдат изслушани в срока, посочен в известието за започване.

               (6)

               На всички заинтересовани страни, които поискаха да бъдат изслушани и приведоха състоятелни аргументи в подкрепа на искането си, беше предоставена такава възможност.

         Б.   ОТТЕГЛЯНЕ НА ИСКАНЕТО ЗА ПРЕГЛЕД С ОГЛЕД ИЗТИЧАНЕ НА СРОКА НА ДЕЙСТВИЕ НА МЕРКИТЕ И ПРЕКРАТЯВАНЕ НА ПРОЦЕДУРАТА

               (7)

               С писмо до Комисията от 17 ноември 2016 г. заявителят официално оттегли искането си за преглед с оглед изтичане на срока на действие на мерките.

               (8)

               В съответствие с член 9, параграф 1 от основния регламент при оттегляне на искането процедурата може да бъде прекратена, освен когато прекратяването не е в интерес на Съюза.

               (9)

               При разследването не бяха представени съображения, които да сочат, че такова прекратяване би било в противоречие с интереса на Съюза. Поради това Комисията сметна, че настоящата процедура за преглед следва да бъде прекратена. Заинтересованите страни бяха съответно информирани и им беше предоставена възможност да изразят становището си. Комисията обаче не получи коментари, които биха подкрепили заключението, че прекратяването на процедурата не би било в интерес на Съюза.

               (10)

               Ето защо Комисията стига до заключението, че прегледът с оглед изтичане на срока на действие на антидъмпинговите мерки, приложими към вноса на РЕТ с произход от КНР, следва да бъде прекратен.

               (11)

               Приключването на процедурата, предвидено в настоящото решение, e в съответствие със становището на комитета, създаден съгласно член 15, параграф 1 от Регламент (ЕС) 2016/1036,

         ПРИЕ НАСТОЯЩОТО РЕШЕНИЕ:
   Член 1
   Прегледът с оглед изтичане на срока на действие на антидъмпинговите мерки, приложими към вноса на някои видове полиетилен терефталат с произход от Китайската народна република, класирани понастоящем в код по КН 3907610000, се прекратява.
   Член 2
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 6 февруари 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  Регламент за изпълнение (ЕС) № 1030/2010 на Съвета от 17 ноември 2010 г. за налагане на окончателно антидъмпингово мито върху вноса на някои видове полиетилен терефталат с произход от Китайската народна република след преразглеждане с оглед изтичане на срока на действие съгласно член 11, параграф 2 от Регламент (ЕО) № 1225/2009 (ОВ L 300, 17.11.2010 г., стр. 1).

      (3)  ОВ C 376, 13.11.2015 г., стр. 13.